**NOTĂ DE FUNDAMENTARE**

**Secţiunea 1 Titlul proiectului de act normativ**

|  |
| --- |
| **Ordonanță de urgență a Guvernului****pentru modificarea și completarea Ordonanței Guvernului nr. 15/2021 privind reglementarea unor măsuri fiscal-bugetare**  |

**Secţiunea a 2-a Motivul emiterii actului normativ**

|  |  |
| --- | --- |
| 1. Descrierea situaţiei actuale | Prin [Ordonanţa Guvernului nr. 15](http://legislatie.just.ro/Public/DetaliiDocumentAfis/171816)/2021 privind reglementarea unor măsuri fiscal-bugetare, publicată în Monitorul Oficial al României, Partea I, nr. 833 din 31 august 2021 se reglementează posibilitatea ajustării prețului contractelor de achiziție publică de lucrări aflate în derulare sau pentru care procedurile de atribuire sunt în curs de derulare la data intrării în vigoare a ordonanței, prin actualizarea prețurilor aferente materialelor, prin aplicare unui coeficient de ajustare, pentru a ține seama de orice creștere sau diminuare a costului materialelor pe baza căruia s-a fundamentat prețul contractelor.De asemenea, prin intermediul art. 3 alin. (1) al Ordonanței Guvernului nr. 15/2021 se aprobă suportarea de la bugetul de stat a sumelor necesare pentru ajustarea prețului la contractele de achiziție publică/ sectorială de lucrări în limita creditelor de angajament si bugetare aprobate cu acestă destinație în bugetul ordonatorilor principali de credite pentru programele naționale de investiții.Avand în vedere trimiterea din cadrul art. 3 alin. (1) la programele naționale de investiții, proiectele cu finanțare europeană nu vor putea beneficia de suportarea din bugetul ordonatorilor principali de credite a cheltuielilor suplimentare determinate de creșterea prețurilor în domeniul construcțiilor. Similar programelor naționale de investiții, pentru proiectele cu finanțare europeanăefectele situației generate de creșterea prețurilor în domeniul construcțiilor poate ajunge până la renunțarea la executarea sau neîncheierea contractelor de achiziție publică de lucrări, la întârzierea finalizării acestora, ce determină apariția riscului de neîndeplinire a țintelor anuale de absorbție și dezangajare a fondurilor europene.Beneficiarii proiectelor cu finantare europeană transmit notificari in atentia autoritatilor de management privind imposiblitatea continuarii proiectelor prin aplicarea prevederilor Ordonaței Guvernului nr. 15/2021, în conditile în care presiunea asupra bugetelor locale pentru sustinerea acestor investiții este foarte mare. În conformitate cu regulamentele europene, în cadrul programelor cu finanțare europeană nu sunt eligibile toate tipurile de activitați și cheltuieli pe care beneficiarii le au incluse în proiecte. Mai mult, prin aplicarea reglementărilor pentru verificarea procedurilor de achiziție publică și a cheltuielilor care pot fi decontate se ajunge în situația stabilirii de corecții financiare sau a stabilirii de cheltuieli neeligibile care trebuie suportate de beneficiari. Beneficiarii au de cele mai multe ori mai multe proiecte cu finanțare care se desfasoară concomitent. Astfel, presiunea bugetară la nivelul beneficiarilor publici este foarte mare, aceștia sunt în imposibilitatea continuării proiectelor cu finanțare europeană, fiind astfel vizat interesul general public și constituind o situație de urgență și extraordinară a cărei reglementare nu poate fi amânată.Tintele de absorbție pentru programele operaționale care vizează realizarea de investiții (ex. Programul Operațional Regional, Programul Operațional Infrastructura Mare) sunt foarte mari pentru anii 2022 și 2023 (cel puțin un 2,2 miliarde pentru anul 2022 și cel puțin 4,6 miliarde euro euro anul 2023), astfel că încetinirea ritmului de implementare a lucrărilor sau rezilierea contractelor de lucrări va determina imposibilitatea atingerii acestor ținte. Rezilierea contractelor de finanțare din cauza imposibilității beneficiarilor de a asigura aceste sume suplimentare, va avea un efect negativ pe de o parte asupra bugetelor locale pentru ca beneficiarii vor fi obligați să returneze cheltuielile decontate prin proiecte până la momentul rezilierii, iar pe de altă parte asupra cheltuielilor declarate deja la Comisia Europeană, statul membru fiind în situația de a returna aceste cheltuieli.Mai mult, încetinirea ritmului de implementare a proiectelor cu finanțare europeană va determina depașirea perioadei maxime de implementare stabilită prin regulamentele europene, respectiv 31 decembrie 2023. Precizăm că ulterior acestei date, cheltuielile necesare pentru finalizarea proiectelor trebuie să fie asigurate din bugetul beneficiarilor, nemaiputând fi solicitate la rambursare Comisiei Europene.Astfel, ținând cont de riscul major identificat în domeniul gestiunii fondurilor europene privind apariția blocajelor în implementarea proiectelor aprobate la finanțare, ceea ce va avea impact negativ direct asupra țintei de plăți asumată de autoritățile române pentru anii 2021 2023,Având în vedere efectele situației generate de creșterea prețurilor în domeniul construcțiilor se poate ajunge până la renunțarea la executarea sau neîncheierea contractelor de achiziție publică de lucrări, la întârzierea finalizării acestora, ce determină apariția riscului de neîndeplinire a țintelor anuale de absorbție și dezangajare a fondurilor europene,Luând în considerare că rezilierea contractelor de finanțare din cauza imposibilității beneficiarilor de a asigura aceste sume suplimentare, va avea un efect negativ pe de o parte asupra bugetelor locale pentru ca beneficiarii vor fi obligați să returneze cheltuielile decontate prin proiecte până la momentul rezilierii, iar pe de altă parte asupra cheltuielilor declarate deja la Comisia Europeană, statul membru fiind în situația de a returna aceste cheltuieli,Ținând cont că încetinirea ritmului de implementare a proiectelor cu finanțare europeană va determina depășirea perioadei maxime de implementare stabilită prin regulamentele europene, respectiv 31 decembrie 2023, ulterior acestei date, cheltuielile necesare pentru finalizarea proiectelor trebuie să fie asigurate din bugetul beneficiarilor și nu mai pot fi solicitate la rambursare Comisiei Europene. În lipsa acestor măsuri s-ar produce o serie de consecințe imediate asupra bugetului de stat prin neatragerea fondurilor europene, precum și dificultăți și întârzieri în implementarea proiectelor cu finanțare din fonduri externe nerambursabile din perioada 2014-2020, Ținând cont de faptul că, elementele sus menționate vizează interesul public și strategic, sunt o prioritate a Programului de guvernare și constituie o situație de urgență și extraordinară, a cărei reglementare nu poate fi amânată pentru a asigura premisele unui grad ridicat de absorbție în perioada curentă de programare a fondurilor, Luând în considerare faptul că o prioritate majoră a Guvernului o constituie îmbunătățirea gradului de absorbție a fondurilor europene,Întrucat elementele mai sus prezentate vizează interesul general public şi constituie situaţii de urgenţă şi extraordinare a căror reglementare nu poate fi amânată, se impune aprobarea unui act normativ care să soluţioneze problemele în regim de urgenţă în temeiul art. 115 alin. (4) din Constituţia României, republicată.  |
| 2. Schimbări preconizate | Prin acest proiect de act normativ se reglementează suportarea de la bugetul de stat, prin bugetele ordonatorilor principali de credite cu rol de autorități de management şi autorităţi naţionale, dacă este cazul, care derulează programe cu finanțare europeană, a sumelor suplimentare necesare pentru ajustarea prețului contractelor de achiziție publică/sectorială de lucrări, ca urmare a încheierii actelor adiționale la contractele de achiziție publică/sectorială de lucrări, exclusiv pentru cele aferente cheltuielilor nerambursabile prin programe, conform reglementărilor legale speciale aferente fiecărui program în parte. Creditele de angajament și creditele bugetare necesare pentru modificarea contractelor de finanțare se alocă în bugetele ordonatorilor principali de credite cu ocazia elaborării proiectelor legilor bugetare anuale și ale bugetelor, în conformitate cu dispozițiile Legii nr. 500/2002, cu modificările și completările ulterioare, și ale art. 30 alin. (2) din Legea responsabilității fiscal – bugetare nr. 69/2010, republicată.*Această propunere nu determină modificarea impactul financiar asupra bugetului general consolidat pe termen scurt, pentru anul curent, sau pe termen lung (pe 5 ani), aceste fiind cuantificat în cadrul OG 15/2021*.În situația în care, la nivelul contractului de finanțare nu există economii/sume ce pot fi transferate în vederea suplimentării valorii eligibile a cheltuielilor aferente lucrărilor, se vor avea în vedere următoarele etape:* Modificarea, contractului de finanțare va fi realizată prin intermediul unui act adițional, având ca obiect creșterea valorii neeligibile a acestuia cu suma reprezentând suplimentarul rezultat în urma ajustării prețului contractelor de achiziție publică/contractelor sectoriale de lucrări
* depunerea și verificarea dosarului achiziției/ actului adițional la contractul de achiziție publică/contractul sectorial de lucrări la organismul intermediar/ autoritatea de management
* solicitarea la decontare a cheltuielilor neeligibile rezultate ca urmare a ajustării prețului la materiale conform prevederilor OG 15/2021 se va realiza prin cereri de rambursare/plata în cadrul cărora se solicita și cheltuieli eligibile.
* în cazul programelor de cooperare teritorială europeană pentru care MDLPA este Autoritate de management, pe baza nevoii identificate de către beneficiarii români se vor dezvolta mecanisme specifice în conformitate cu cadrul legal și procedural.
* în cazul programului Ungaria-Slovacia-România-Ucraina pentru care România îndeplineşte rol de Autoritate Naţională, pe baza nevoii identificate de către beneficiarii români şi a lipsei instrumentelor dezvoltate de Autoritatea de management a programului pentru acoperirea acestei nevoi, Autoritatea naţională va dezvolta mecanisme specifice

Verificarea documentelor depuse in această etapă va fi realizata in conformitate cu procedurile de lucru ale autorităților de management/autorității naționale.Prezentul act normativ va determina continuarea implementării proiectelor cu finanțare europeană in vederea finalizarii investițiilor incepute si atingerea tintelor de absorbtie stabilite la nivelul programelor operaționale. |
| 3. Alte informaţii | Nu au fost identificate |

**Secţiunea a 3-a Impactul socio-economic al proiectului de act normativ**

|  |  |
| --- | --- |
| 1. Impactul macroeconomic | Proiectul de act normativ nu se referă la acest subiect |
| 11. Impactul asupra mediului concurenţial şi domeniului ajutoarelor de stat | Proiectul de act normativ nu se referă la acest subiect |
| 2. Impactul asupra mediului de afaceri | Proiectul de act normativ nu se referă la acest subiect |
| 21. Impactul asupra sarcinilor administrative | Proiectul de act normativ nu se referă la acest subiect |
| 22. Impactul asupra întreprinderilor mici şi mijlocii | Proiectul de act normativ nu se referă la acest subiect |
| 3. Impactul social | Proiectul de act normativ nu se referă la acest subiect |
| 4. Impactul asupra mediului | Proiectul de act normativ nu se referă la acest subiect |
| 5. Alte informaţii | Nu au fost identificate |

**Secţiunea a 4-a. Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)**

**-Lei-**

|  |  |  |  |
| --- | --- | --- | --- |
| Indicatori | An curent | Următorii 4 ani | Media următorilor 5 ani, după anul curent |
| 1 | 2 | 3 | 4 | 5 | 6 | 7 |
| 1.Modificări ale veniturilor bugetare, plus/minus, din care:a)bugetul de stat, din acesta:-impozit pe profit-impozit pe venitb)bugete locale:-impozit pe profitc)bugetul asigurărilor sociale-contribuţii de asigurări | Nu este cazul |
| 2.Modificări ale cheltuielilor bugetare din care:a)bugetul de stat, din acesta:-cheltuieli de personal-bunuri şi serviciib)bugete locale:-cheltuieli de personal-bunuri şi serviciic)bugetul asigurărilor sociale-cheltuieli de personal-bunuri şi servicii | Nu este cazul | Nu este cazul |  |
| 3.Impact financiar, plus/minus, din care:a) buget de statb)bugete locale | Nu este cazul | Nu este cazul |  |
|  |  |  |  |  |  |
| 4. Propuneri pentru acoperirea creşterilor de cheltuieli | Nu este cazul |
| 5. Propuneri pentru acope­rirea scăderilor de venituri | Nu este cazul |
| 6. Calcule detaliate privind fundamentarea modificărilor veniturilor şi/sau cheltuielilor bugetare | Nu este cazul |
| 7. Alte informaţii | Creditele de angajament și creditele bugetare necesare pentru modificarea contractelor de finanțare se alocă în bugetele ordonatorilor principali de credite cu rol de autoritate de management care gestionează programele cu finanțare europeană cu ocazia elaborării proiectelor legilor bugetare anuale și ale bugetelor, în conformitate cu dispozițiile Legii nr. 500/2002, cu modificările și completările ulterioare, și ale art. 30 alin. (2) din Legea responsabilității fiscal – bugetare nr. 69/2010, republicată, cu modificările și completările ulterioare. |

**Secţiunea a 5-a Efectele proiectului de act normativ asupra legislaţiei în vigoare**

|  |  |
| --- | --- |
| 1.Măsuri normative necesare pentru aplicarea prevederilor proiectului de act normativ:a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;b) acte normative ce urmează a fi elaborate în vederea implementării noilor dispoziţii | Nu este cazul |
| 11 Compatibilitatea proiectului de act normativ cu legislaţia în domeniul achiziţiilor publice | Nu este cazul |
| 2. Conformitatea proiectului de act normativ cu legislaţia comunitară în cazul proiectelor ce transpun prevederi comunitare | Nu este cazul |
| 3. Măsuri normative necesare aplicării directe a actelor normative comunitare | Nu este cazul |
| 4. Hotărâri ale Curţii de Justiţie a Uniunii Europene | Nu este cazul |
| 5. Alte acte normative şi/sau documente internaţionale din care decurg angajamente | Nu este cazul |
| 6.Alte informaţii | Nu au fost identificate |

**Secţiunea a 6-a Consultările efectuate în vederea elaborării proiectului de act normativ**

|  |  |
| --- | --- |
| 1.Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ nu se referă la acest subiect |
| 2.Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectivul proiectului de act normativ | Proiectul de act normativ nu se referă la acest subiect |
| 3.Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative | Proiectul de act normativ nu se referă la acest subiect |
| 4.Consultările desfăşurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Proiectul de act normativ nu se referă la acest subiect |
| 5.Informaţii privind avizarea de către:a)Consiliul Legislativb)Consiliul Suprem de Apărare a Ţăriic)Consiliul Economic şi Sociald)Consiliul Concurenţeie)Curtea de Conturi | Proiectul de act normativ va fi avizat de Consiliul Legislativ. |
| 6.Alte informaţii | Nu au fost identificate |

**Secţiunea a 7-a Activităţi de informare publică privind elaborarea şi implementarea proiectului de act normativ**

|  |  |
| --- | --- |
| 1.Informarea societăţii civile cu privire la necesitatea elaborării proiectului de act normativ | Au fost întreprinse demersurile legale prevăzute de art. 7 alin. (1) din Regulamentul privind procedurile, la nivelul Guvernului, pentru elaborarea, avizarea şi prezentarea proiectelor de documente de politici publice, a proiectelor de acte normative, precum şi a altor documente, în vederea adoptării/aprobării, aprobat prin Hotărârea Guvernului nr. 561/2009, precum și prevederile Legii nr. 52/2003 privind transparența decizională în administrația publică, republicată. |
| 2.Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţeanului sau diversităţii biologice | Proiectul de act normativ nu se referă la acest subiect |
| 3. Alte informaţii | Nu au fost identificate |

**Secţiunea a 8- a. Măsuri de implementare**

|  |  |
| --- | --- |
| 1.Măsuri de punere în aplicare a proiectului de act normativ de către autorităţile administrative publice centrale şi/sau locale-înfiinţarea sau extinderea competenţei instituţiilor existente | Nu au fost identificate |
| 2.Alte informaţii | Nu au fost identificate |

Pentru considerentele de mai sus, am elaborat prezentul proiect de **Ordonanță de urgență a Guvernului pentru modificarea și completarea Ordonanței Guvernului nr. 15/2021 privind reglementarea unor măsuri fiscal-bugetare,** proiect care, în forma prezentată, a fost avizat de ministerele și instituțiile interesate și de Consiliul Legislativ și pe care îl supunem spre aprobare.

|  |  |
| --- | --- |
| **MINISTRUL DEZVOLTĂRII,****LUCRĂRILOR PUBLICE ȘI ADMINISTRAŢIEI*****CSEKE ATTILA*** | **MINISTRUL INVESTIȚIILOR ȘI PROIECTELOR EUROPENE, INTERIMAR*****FLORIN-VASILE CÎȚU*** |

**Avizăm:**

**VICEPRIM – MINISTRU**

***KELEMEN HUNOR***

**MINISTRUL TRANSPORTURILOR ȘI INFRASTRUCTURII,**

**INTERIMAR**

***DAN VÎLCEANU***

**MINISTRUL FINANȚELOR**

***DAN VÎLCEANU***

**MINISTRUL JUSTIȚIEI,**

**INTERIMAR**

***LUCIAN NICOLAE BODE***